section_heading: Karijera
paragraph_text: Kasnih 1960-ih je svirao s grupom Invincibles (čiji članovi su bili Lloyd Parks, Sly Dunbar i Ranchie McLean). Radio je s pozadinskim sastavom Lynn Taitt and the Jets (s reggae producentom Joeom Gibbsom. Bio je članom sastava The Gladiators 1978. godine, sviravši na albumu Proverbial Reggae. 1970-ih je svirao s pozadinskim sastavima The Aggrovators i Soul Syndicate. Svirao je klavijature na albumima nekolicine glazbenika: albumi Scientist Rids the World of the Evil Curse of the Vampires i Scientist in the Kingdom of Dub dub glazbenika Scientista iz 1981., albumu Rica Rodrigueza iz 1977. Man from Wareika, albumu Lincolna Thompsona iz 1980. Natural Wild, albumu This Is Augustus Pablo iz 1974. reggae glazbenika Augustusa Pabla, albumu Sinsemilla glazbenika Black Uhurua iz 1980., albumima Jimmyja Cliffa Give Thanx iz 1978., Humanitarian iz 1999. i Cliff Hanger iz 1985., albumu dvojca King Tubby i Prince Jammy His Majesty's Dub iz 1976., albumu Pick Up the Pieces (album) reggae sastava The Royals iz 1977., albumu Right Time reggae sastava Might Diamonds iz 1976., albumu Cool Ruler Gregoryja Isaacsa iz 1978., albumu glazbenika Princea Fara I Health and Strength iz 1998., ali i na albumima glazbenika kao što je Serge Gainsbourg iz 1979. Aux armes et cætera. Ansell Collins je surađivao s gitaristom Earlom Chinnom Smithom i s reggae sastavom Culture, koji je polovicom 1970-ih nakon početnih snimaka počeo raditi i s ostalim vrhunskim glazbenicima toga žanra toga vremena (uz Robbieja Shakespearea, Slya Dunbara, Cedrica Brooksa i svugdje nazočnog klavijaturista Stickyja. Surađivao je i s DJ-em Errolom Scorcherom na nizu snimaka među kojima je Mosquitoes, koji je postao hit.